Mileva Filipović
<s>Mileva Filipović (Spuž 1938-2020) crnogorska je sociološkinja i politikološkinja, osnivačica akademskog postdiplomskog programa "Žene i pravo", na Pravnom fakultetu u Podgorici, koja u naučni diskurs i istraživanja u Crnoj Gori uvodi rodni aspekt.</s><s>Oblasti njenog naučnog interesovanja uključuju opštu sociologiju, strukturalizam, epistemologiju i feminističke teorije.</s>

<s>Diplomirala je sociologiju na Fakultetu političkih nauka u Beogradu 1973. godine.</s><s>Kao asistentkinja zaposlena je na Pravnom fakultetu u Titogradu, 1974. godine.</s><s>Magistrirala je 1976. godine, a doktorirala na Fakultetu političkih nauka u Beogradu 1983. godine.</s><s>Tokom rada na doktorskoj disertaciji boravila je u Parizu, na École Normale Supérieure kod Luja Altisera, kao stipendistkinja Vlade Francuske.</s><s>U istom periodu postaje članica Odbora za pravne i političke nauke i Odbora za filozofiju i sociologiju Crnogorske akademije nauka i umjetnosti (CANU).</s><s>U zvanje vanredne profesorice izabrana je 1995. a redovne profesorice 1998. godine.</s><s>U penziju je otišla 2003. godine.</s>

<s>U politički život se uključila kao omladinka.</s><s>Bila je sekretarka Opštinskog Komiteta Omladine Crne Gore, članica Opštinskog Komiteta Saveza Komunista, članica Centralnog Komiteta Saveza Omladine Crne Gore, te izabrana za poslanicu Kulturnoprosvjetnog vijeća za period od 1963-1967. godine.</s>

<s>Posebno značajan dio njenog profesionalnog rada predstavljaju istraživanja položaja žena.</s><s>Značajan dio njenog profesionalnog identiteta predstavlja i prevođenje sa francuskog jezika i uređivanje biblioteke "Femina" za izdavačku kuću CID.</s>

<s>Dobitnica je Nagrade za nauku oslobođenja Titograda 1980. god.</s>

<s>Izabrana bibliografija</s>

<s>Društvena moć žena (2003)
 Istorijski materijalizam i strukturalizam u savremenoj sociološkoj misli (1984)
 Radnička klasa i oslobođenje žene (1979)</s>

<s>Reference</s>

<s>Crnogorski naučnici
Sociolozi
Politolozi
Feministkinje</s>

